Source: http://www.hrkovce.sk/mobile/statut.phtml?id3=64584
Timestamp: 2019-07-19 12:43:15+00:00
Document Index: 15151334

Matched Legal Cases: ['čl. 68', '§ 11', '§ 3', '§ 4', '§ 4', '§ 13', '§ 9', '§ 9', '§ 18', '§ 11', '§\n20', '§ 11', '§ 11', '§ 21', '§13', '§ 13', '§ 18', '§ 18', '§ 25']

Miestna samospráva > Štatút
Štatút obce HRKOVCE
Schválený :	Uznesením OcZ č.14/2011 zo dňa 30.06.2011
Účinnosť :	30.06.2011
Obecné zastupiteľstvo v Hrkovciach na základe samosprávnej pôsobnosti podľa čl. 68
Ústavy SR a podľa ust. § 11 ods.4 písm. k) zákona č. 369/1990 Zb. o obecnom zriadení
v znení neskorších predpisov vydáva pre katastrálne územie obce Hrkovce tento Štatút Obce
Hrkovce.
1. Štatút obce Hrkovce upravuje v súlade so všeobecne záväznými právnymi predpismi
najmä postavenie a pôsobnosť obce, práva a povinnosti obyvateľov obce, základné zásady jej hospodárenia a financovania, nakladanie s majetkom obce, ďalej postavenie a pôsobnosť obecného zastupiteľstva, starostu obce a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši širšie vzťahy obce, symboly obce, udeľovanie čestného občianstva, cien obce a odmien, ochranu a tvorbu životného prostredia.
2. Štatút obce Hrkovce je základným normatívno-právnym a organizačným predpisom obce.
Právne postavenie a územnosprávne členenie obce
1. Obec je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt. Zmeny územia obce Hrkovce možno vykonať len v súlade s osobitnými právnymi predpismi.
2. Obec je právnickou osobou, ktorá za podmienok ustanovených zákonom a všeobecne
záväzných nariadení obce samostatne hospodári s vlastným majetkom a s vlastnými finančnými zdrojmi.
3. Obec má právo združovať sa s inými mestami a obcami v záujme dosiahnutia spoločného prospechu.
4. Obec má právo na svoje vlastné obecné symboly. Právnické osoby zriadené alebo
založené obcou, iné právnické osoby a fyzické osoby môžu používať symboly obce len s jej súhlasom.
5. Ukladať obci povinnosti alebo zasahovať do jej oprávnení možno len zákonom.
1. Obyvateľom obce Hrkovce je osoba, ktorá má na území obce trvalý pobyt.
2. Obyvatelia obce sa zúčastňujú na samospráve obce najmä výkonom svojich práv a povinností.
3. Tieto sú definované v úst. § 3 ods. 2 zák. č. 369/1990 Zb. o obecnom zriadení v znení zmien a doplnkov. Spôsob ich výkonu ustanovuje § 4 ods. 2 citovaného zákona.
4. Obec má voči občanom povinnosti stanovené zákonom a ďalšími všeobecne záväznými právnymi predpismi.
5. Na samospráve obce sa má právo podieľať aj ten, kto má na jej území nehnuteľný majetok alebo v obci platí miestnu daň alebo miestny poplatok, kto sa v obci zdržuje a je v nej prihlásený na prechodný pobyt a tiež ten, kto má čestné občianstvo obce. Tieto osoby však
nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
6. Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
Samospráva obce Hrkovce
1. Samostatne rozhoduje a uskutočňuje všetky úkony súvisiace so správou obce a jej majetku,
a tiež všetky záležitosti, ktoré upravuje osobitný zákon ako jej samosprávnu pôsobnosť, ak takéto úkony podľa zákona nevykonáva štát alebo ak to zákon neukladá inej právnickej alebo fyzickej osobe (§ 4 ods. 1 zák. SNR č. 369/1990 Zb.).
2. Samosprávu obce Hrkovce vykonávajú obyvatelia obce prostredníctvom:
a) orgánov obce,
3. V záujme svojho rozvoja a pri plnení úloh samosprávy obec spolupracuje s politickými stranami a politickými hnutiami, s občianskymi združeniami a inými právnickými
či fyzickými osobami pôsobiacimi v obci .
Miestne referendum v obci
1. Miestne referendum je hlasovanie obyvateľov obce Hrkovce o najdôležitejších otázkach života a rozvoja obce vyhlasuje obecné zastupiteľstvo.
2. Obecné zastupiteľstvo vyhlási miestne referendum, ak ide o
a) zlúčenie obcí, rozdelenie alebo zrušenie obce, ako aj zmenu názvu obce, b) odvolanie starostu (§ 13a ods.3 zákona o obecnom zriadení),
c) petíciu skupiny obyvateľov obce v počte aspoň 30 % oprávnených voličov ku dňu podania tejto petície,
d) zavedenie alebo zrušenie verejnej dávky a ak ide o návrh na zavedenie alebo zrušenie miestnej dane alebo miestneho poplatku, o ktorom sa má podľa uznesenia obecného zastupiteľstva rozhodnúť v miestnom referende,
e) obecné zastupiteľstvo môže vyhlásiť miestne referendum aj pred rozhodnutím o ďalších dôležitých veciach, týkajúcich sa postavenia a rozvoja obce alebo života obyvateľov obce.
3. Výsledky miestneho referenda sú platné, ak sa ho zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov miestneho referenda.
4. Podrobnosti o organizácii miestneho referenda ustanoví obecné zastupiteľstvo.
2. Obecné zastupiteľstvo zvolá verejné zhromaždenie obyvateľov obce, príp. jeho časti vtedy:
- ak o to požiada petíciou najmenej 30 % obyvateľov obce,
3. Obecné zastupiteľstvo sa môže uzniesť, že prenesie rozhodnutie o určitej dôležitej otázke,
týkajúcej sa obce na verejné zhromaždenie obyvateľov obce, resp. jeho časti.
4. Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť podrobne vo všeobecne záväznom nariadení.
5. Verejné zhromaždenie sa zvoláva oznámením na úradnej tabuli na obecnom úrade, v obci, príp. iným vhodným spôsobom (napr. vyhlásením v obecnom rozhlase a pod.).
6. O prerokovanej problematike sa spisuje písomná zápisnica, ktorej súčasťou musí byť
prezenčná listina prítomných obyvateľov obce, resp. časti obce.
1. Štát môže zákonom preniesť na obec niektoré úlohy štátnej správy, hlavne ak je ich plnenie týmto spôsobom racionálnejšie a efektívnejšie. Takýto prenesený výkon štátnej správy na obec zákonom riadi a kontroluje vláda.
2. Vo veciach preneseného výkonu štátnej správy pri rozhodovaní o právach a povinnostiach
fyzických a právnických osôb koná obec podľa zákonov a iných všeobecne platných právnych predpisov; v ostatných prípadoch sa riadi aj uzneseniami vlády a internými normatívnymi aktmi ministerstiev a iných ústredných orgánov štátnej správy.
3. Dozoru štátu podlieha obec v rozsahu vymedzenom osobitnými zákonmi.
DRUHÁ HLAVA MAJETOK OBCE
1. Majetok obce Hrkovce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
2. Majetok obce slúži na plnenie jej úloh, možno ho použiť najmä na verejné účely, na podnikateľskú činnosť a na výkon samosprávy obce. Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť jej samosprávnych orgánov.
3. Obec Hrkovce môže zveriť svoj majetok do správy subjektom, ktoré založila alebo zriadila.
4. Darovanie nehnuteľného majetku obce Hrkovce je neprípustné, ak to osobitný predpis neustanovuje inak.
5. Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho
6. Evidenciu o stave a pohybe majetku obce vedie obecný úrad.
1. Orgány obce a subjekty s majetkovou účasťou obce sú povinné hospodáriť s majetkom obce
a s majetkom v štátnom vlastníctve či vo vlastníctve iných fyzických alebo právnických osôb ktorý bol obci zverený , v prospech rozvoja obce a jej občanov a v záujme ochrany a tvorby životného prostredia.
2. Orgány obce a subjekty s majetkovou účasťou obce sú povinné majetok obce zveľaďovať,
chrániť a zhodnocovať. Sú povinné najmä:
- používať všetky právne prostriedky na ochranu majetku, vrátane včasného uplatňovania
svojich práv alebo oprávnených záujmov pred príslušnými orgánmi.
3. Pri obcou zriadených či založených rozpočtových a príspevkových organizácií, ako aj
u právnických osôb s majetkovou účasťou obce, je obec povinná kontrolovať nakladanie s majetkom obce.
4. Podrobný postup zakladania, zriaďovania a kontroly rozpočtových a príspevkových organizácií a vymedzenie ich práv a povinností upraví obecné zastupiteľstvo vo všeobecne záväznom nariadení.
1. Za používanie majetku obce je možné vyberať dávky v súlade s platnou právnou úpravou.
2. Podrobnosti o hospodárení a nakladaní s majetkom obce upravujú Zásady hospodárenia
s majetkom obce Hrkovce, ktoré schvaľuje obecné zastupiteľstvo. Zásady upravujú a bližšie vymedzujú najmä:
- majetok obce Hrkovce,
- nadobúdanie a prevody vlastníctva obce,
- aukčný predaj vecí vo vlastníctve obce,
- kontrolu dodržiavania zásad hospodárenia s majetkom obce.
3. Majetok obce a nakladanie s ním upravuje osobitný zákon.
TRETIA HLAVA FINANCOVANIE A ROZPOČET OBCE
1. Obec financuje svoje potreby predovšetkým z vlastných príjmov.
2. Obec môže financovať svoje úlohy aj z prostriedkov združených s inými obcami, (mestami)
príp. s inými právnickými a fyzickými osobami.
3. Obci môžu byť poskytnuté dotácie zo štátneho rozpočtu Slovenskej republiky, resp.
z prostriedkov EÚ.
1. Základom finančného hospodárenia obce Hrkovce je rozpočet obce zostavovaný na obdobie jedného kalendárneho roka a schvaľuje ho obecné zastupiteľstvo.
2. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje
záverečný účet obce.
3. Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 2 zák. SNR č. 369/90 Zb.
v znení zmien a doplnkov).
4. Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, výnosy rozpočtových a
príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach. Výdavkovú časť rozpočtu obce tvoria najmä: výdavky na výkon samosprávnych funkcií obce, výdavky na údržbu majetku obce a investičné výdavky.
5. Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky
alebo prijatí úveru alebo pôžičky. O zavedení verejnej dávky rozhodujú obyvatelia obce hlasovaním. O vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu.
6. Prebytky rozpočtu obce možno previesť do rozpočtu obce na ďalší kalendárny rok.
7. Účtovníctvo o stave a pohybe majetku obce, o výnosoch, príjmoch a výdavkoch a
o finančných vzťahoch k štátnemu rozpočtu, v súlade s platnou právnou úpravou vedie obec
8. Hospodárenie s prostriedkami rozpočtu obce sa riadi osobitnými právnymi predpismi -
Rozpočtovými pravidlami SR na príslušný kalendárny rok.
10. Ročnú účtovnú závierku obce Hrkovce overuje audítor (§ 9 ods. 4 zák. SNR č. 369/1990
Zb. o obecnom zriadení v znení zmien a doplnkov).
2. Rozpočtové príjmy a výdavky uskutočnené v čase rozpočtového provizória sa zúčtujú do
3. Podrobnejšiu úpravu hospodárenia v období rozpočtového provizória obsahujú zásady nakladania s finančnými prostriedkami obce Hrkovce, ktoré schvaľuje obecné zastupiteľstvo.
ŠTVRTÁ HLAVA ORGÁNY OBCE HRKOVCE
b/) starosta obce.
2. Obecné zastupiteľstvo môže zriadiť alebo zrušiť podľa potreby stále alebo dočasné výkonné, kontrolné a poradné orgány ktorými sú:
a) obecná rada, b) komisie.
3. Zriadeným orgánom určuje náplň práce obecné zastupiteľstvo.
4. Obecné zastupiteľstvo podľa potreby môže zriadiť a zrušiť aj ďalšie svoje orgány a útvary ustanovené osobitným zákonom.
3. Osobitné postavenie má hlavný kontrolór obce, ktorého volí a odvoláva obecné zastupiteľstvo
(§ 18 zák. SNR č. 369/1990 Zb. v znení zmien a doplnkov).
1. Obecné zastupiteľstvo je zastupiteľský zbor obce Hrkovce zložený z poslancov volených v priamych voľbách obyvateľmi obce Hrkovce.
2. Obecné zastupiteľstvo v Hrkovciach má 5 poslancov.
3. Funkčné obdobie poslancov končí zložením sľubu poslancov novozvoleného obecného zastupiteľstva.
1. Obecné zastupiteľstvo rozhoduje o všetkých základných otázkach života obce Hrkovce
a vykonáva svoju vyhradenú právomoc podľa ust. § 11 ods. 4 zákona SNR č. 369/1990 Zb. o obecnom zriadení v znení zmien a doplnkov.
užíva, schvaľovať najdôležitejšie úkony týkajúce sa tohto majetku a kontrolovať hospodárenie s ním,
účet obce, schvaľovať emisiu komunálnych dlhopisov, schvaľovať zmluvu uzavretú podľa §
20 ods.1 zákona SNR č. 369/1990 Zb. , rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu; v rozsahu určenom zastupiteľstvom môže zmeny rozpočtu vykonávať starosta obce,
prepisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11a ods. 4 zák. SNR č. 369/90 Zb. v znení neskorších zmien a doplnkov, a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov podľa § 11a ods. 1 písm. c/ citovaného zákona,
f) vyhlasovať miestne referendum o najdôležitejších otázkach života a rozvoja obce a
zvolávať verejné zhromaždenia občanov, g) uznášať sa na nariadeniach obce,
podľa § 21 ods.1,
i) určiť plat starostu podľa osobitného zákona a určiť najneskôr 90 dní pred voľbami na celé funkčné obdobie rozsah výkonu funkcie starostu; zmeniť počas funkčného obdobia na návrh
spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe,
n) zriaďovať orgány potrebné na samosprávu obce a určovať náplň ich práce, o) udeľovať čestné občianstvo obce, vyznamenania a ceny,
3. Obecné zastupiteľstvo si môže vyhradiť rozhodovanie o akejkoľvek ďalšej otázke života obce.
4. Podrobnú úpravu pravidiel rokovania obecného zastupiteľstva, najmä prípravu a obsah
rokovania obecného zastupiteľstva, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Hrkovciach.
1. Starosta je predstaviteľom obce a najvyšším výkonným orgánom obce, ktorého volia obyvatelia obce v priamych voľbách. Funkcia starostu je verejná a jeho funkčné obdobie sa skončí zložením sľubu novozvoleného starostu .
2. Starosta obce je štatutárnym orgánom obce. Rozhoduje vo všetkých veciach správy obce, ktoré nie sú zákonom alebo štatútom obce vyhradené obecnému zastupiteľstvu.
e) rozhoduje vo všetkých veciach správy obce, ktoré nie sú zákonom alebo štatútom obce
3. Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné tak, že ho nepodpíše v lehote podľa
§13 ods.6. Ak je zriadená obecná rada, starosta prerokuje uznesenie obecného zastupiteľstva pred pozastavením jeho výkonu v obecnej rade. Uznesením obecnej rady však nie je viazaný.
1. Starosta obce Hrkovce má jedného zástupcu, ktorého svojím zastupovaním poverí starosta na celé funkčné obdobie a to z radov poslancov obecného zastupiteľstva.
2. Zástupca starostu zastupuje starostu počas jeho neprítomnosti alebo jeho nespôsobilosti na
výkon funkcie. Starosta môže zástupcu starostu kedykoľvek odvolať. Ak tak urobí, poverí zastupovaním ďalšieho poslanca do 60 dní od odvolania zástupcu starostu.
3. Ak je v obci zriadená obecná rada, zástupca starostu je jej členom.
4. Zástupca starostu zastupuje starostu v rozsahu určenom starostom v písomnom poverení.
5. Ak zanikne mandát starostu pred uplynutím funkčného obdobia (§ 13a ods.1 písm. c až i), plní
úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.
1. Obecné zastupiteľstvo môže zriaďovať komisie ako svoje ako stále alebo dočasné poradné, iniciatívne a kontrolné orgány .
2. Komisie sú zložené z poslancov obecného zastupiteľstva a ďalších osôb zvolených obecným
zastupiteľstvom.
3. Zloženie a úlohy komisií vymedzuje obecné zastupiteľstvo.
1. Obecný úrad zabezpečuje organizačné a administratívne veci obecného zastupiteľstva a starostu , ako aj orgánov zriadených obecným zastupiteľstvom.
a) zabezpečuje písomnú agendu všetkých orgánov samosprávy obce a je podateľňou a výpravňou písomností obce,
b) zabezpečuje odborné podklady a iné písomnosti na rokovanie obecného zastupiteľstva a ostatných orgánov samosprávy,
d) vykonáva nariadenia, uznesenia obecného zastupiteľstva a rozhodnutia obce. Prácu obecného úradu riadi starosta.
3. Pri väčšom počte zamestnancov obecného úradu môže obec zriadiť funkciu prednostu obecného úradu. Prednostu vymenúva a odvoláva starosta.
4. Organizáciu obecného úradu, počet zamestnancov a ich pracovné činnosti ustanovuje
organizačný poriadok obecného úradu.
1. Hlavného kontrolóra volí a odvoláva obecné zastupiteľstvo. Hlavný kontrolór je pracovníkom obce, ktorý vykonáva kontrolu úloh obce vyplývajúcich z jej pôsobnosti. Kontrolnú činnosť vykonáva nezávisle a nestranne v súlade so základnými pravidlami kontrolnej činnosti.
2. Funkcia hlavného kontrolóra obce je nezlučiteľná s výkonom funkcie:
a) poslanca , b) starostu,
3. Rozsah kontrolnej činnosti kontrolóra obce stanovuje § 18d zákona SNR č. 369/90 Zb.
o obecnom zriadení v znení zmien a doplnkov a pravidlá jeho kontrolnej činnosti ustanovuje osobitný zákon.
4. Hlavný kontrolór vykonáva kontrolu v rozsahu ustanovení § 18d zákona o obecnom zriadení,
-	hospodárnosti a efektívnosti nakladania s majetkom obce a s majetkom, ktorý obec užíva podľa osobitných predpisov,
-	príjmov, výdavkov a finančných operácií obce,
-	dodržiavania všeobecne záväzných právnych predpisov vrátane nariadení obce,
-	dodržiavania interných predpisov obce a plnenia prijatých uznesení,
b) vypracúva odborné stanoviská k návrhu rozpočtu a k návrhu záverečnému účtu obce pred ich schválením v obecnom zastupiteľstve.
5. Hlavný kontrolór je povinný na požiadanie bezodkladne sprístupniť výsledky kontrol poslancom alebo starostovi.
1. Poslancov obecného zastupiteľstva volia obyvatelia obce v priamych voľbách. Spôsob voľby a počty poslancov určujú osobitné právne predpisy.
2. Poslanci dbajú o to, aby všetkou svojou činnosťou boli hodní dôvery svojich voličov. Pri
výkone svojej funkcie sa riadia záujmami obce a jej obyvateľov. Vykonávajú ju v súlade s ústavou, s ústavnými a ďalšími zákonmi.
1. Poslanec nadobúda svoje práva a povinnosti zvolením. Postup pri voľbách upravuje osobitný zákon.
2. Funkčné obdobie poslancov začína dňom zvolenia, zložením sľubu a končí uplynutím funkčného obdobia. Mandát poslanca zanikne aj vtedy, ak sa počas roka nezúčastní ani raz na zasadnutiach obecného zastupiteľstva. Zánik mandátu poslanca uvádza § 25 ods.2 zákona č.369/1990 Zb. o obecnom zriadení v znení neskorších predpisov.
b) interpelovať starostu, príp. členov obecnej rady vo veciach týkajúcich sa ich práce, c) požadovať od vedúcich rozpočtových, príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činností,
e/) zúčastňovať sa na previerkach, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
b) zúčastňovať sa zasadnutí obecného zastupiteľstva a jeho orgánov, do ktorých bol zvolený, c) dodržiavať štatút obce, rokovací poriadok obecného zastupiteľstva a zásady odmeňovania poslancov,
3. Poslanci môžu vytvárať poslanecké kluby podľa politickej príslušnosti na účinné vykonávanie poslaneckého mandátu, na prehĺbenie politickej spolupráce výmeny názorov a na podporu poslaneckej iniciatívy.
Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli a to podľa osobitných predpisov platných pre pracovníkov v pracovnom pomere.
2. Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného pomeru.
3. Poslancovi možno poskytnúť odmenu najmä vzhľadom na úlohy a časovú náročnosť
výkonu funkcie podľa zásad odmeňovania poslancov.
VZŤAH OBCE K OKOLIU
1. Spoločný záujem obce Hrkovce a okolitých miest a obcí sa rieši dohodou obce so samosprávou dotknutých miest a obcí.
2. Spolupráca obcí je možná na základe zmluvy uzavretej na uskutočnenia konkrétnej úlohy
alebo činnosti, na základe zmluvy o zriadení združenia obcí a tiež zriadením alebo založením právnickej osoby podľa osobitného zákona.
3. Obce majú pri vzájomnej spolupráci rovnaké postavenie. Ich spolupráca sa riadi zásadami zákonnosti, vzájomnej výhodnosti a súladu s potrebami obyvateľov obcí.
4. Obec môže k výkonu svojich práv a záujmov vytvárať združenia, nadväzovať partnerské
vzťahy a spolupracovať s územnými a správnymi celkami alebo úradmi iných štátov vykonávajúcich miestne funkcie. Má právo stať sa členom medzinárodných združení územných celkov alebo územných orgánov.
Vzťahy so štátom, s právnickými a fyzickými osobami, s politickými stranami a hnutiami a občianskymi združeniami
1. Obec pri plnení svojich úloh spolupracuje s orgánmi štátu a to najmä s Obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavami, a ďalšími štátnymi orgánmi (prokuratúrou, súdom, políciou,
2. Pri zabezpečovaní svojho rozvoja a prospechu vlastných občanov obec spolupracuje
s podnikateľskými právnickými, fyzickými osobami, s politickými stranami a hnutiami a občianskymi združeniami, ktoré na jej území pôsobia.
SYMBOLY OBCE, ČESTNÉ OBČIANSTVO, OBECNÉ VYZNAMENANIA A CENY, KRONIKA OBCE
Symboly obce Hrkovce sú :
a) erb obce,
b) vlajka obce, c) pečať obce,
Erb obce Hrkovce
(1) Erb obce Hrkovce tvorí v červenom štíte zlatovlasá, zlatokorunovaná, zlatoobutá svätá Katarína v striebornom, zlatolemom a zlatoprepásanom rúchu a v zlatom plášti, pravicou držiaca strieborný sklonený meč so zlatou rukoväťou, ľavicou držiaca zlatú palmovú ratolesť a pridržiavajúca pred sebou veľké zlaté ozubené koleso.
(2) Podrobné a záväzné vyobrazenie erbu obce Hrkovce tvorí prílohu č. 1 tohto štatútu. (3) Právo použiť a používať erb obce je viazané na súhlas (povolenie) starostu. Súhlas
starostu sa vydáva maximálne na dobu 1 roka.
-	potvrdenie o zaplatení poplatku. (4) Erb obce sa používa:
c) na listinách o udelení čestného občianstva obce Hrkovce, ceny obce Hrkovce a uznaniach obce Hrkovce,
d) na budovách, kde má sídlo Obecný úrad v Hrkovciach , e) na označenie územia, resp. katastrálneho územia obce, f) v rokovacích miestnostiach orgánov obce,
g) na preukazoch poslancov obce ako aj zamestnancov obce, h) na rovnošatách doborovoľného hasičského zboru,
i) na označenie vozidiel obce a doborovoľného hasičského zboru.
(5) Listiny s erbom obce sa používajú len vtedy, ak obsahujú nariadenia, uznesenia alebo rozhodnutia orgánov obce, alebo ak osvedčujú dôležité skutočnosti alebo oprávnenia.V bežnom korešpondenčnom styku sa erb obce môže používať. Listový papier s vyobrazeným erbom používa výlučne starosta obce a obecný úrad.
(7) Obec Hrkovce určí všeobecne záväzným nariadením podrobnejšiu úpravu používania erbu obce Hrkovce, ako aj výšku poplatkov a sankcie za neoprávnené alebo nesprávne používanie.
Vlajka obce Hrkovce
(1) Vlajka obce Hrkovce pozostáva zo šiestich pozdĺžnych pruhov vo farbách červenej(2/9) bielej (1/9), červenej (2/9). žltej(2/9), červenej (2/9) a žltej(1/9). Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu
Zástava obce Hrkovce má podobnú kompozíciu ako obecná vlajka. Pomer jej strán však nie je záväzne stanovený, čo znamená, že zástava môže byť aj dlhšia.
(2) Podrobné a záväzné vyobrazenie vlajky obce Hrkovce tvorí prílohu č. 2 tohto štatútu. (2) Zástavu obce Hrkovce používa starosta a obecné zastupiteľstvo pri oficiálnych
príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
Výzvu na použitie zástavy vydáva starosta, ktorý zároveň určí spôsob a trvanie výzdoby. (4) Zástava obce sa môže používať aj vo verejných sprievodoch a pri príležitostnej
vnútornej výzdobe miestností a siení, ktoré sú prístupné verejnosti.
Zástava sa vztyčuje a sníma pomaly a dôstojne, pri snímaní sa nesmie dotýkať zeme. Vztyčovanie a snímanie zástavy obce uskutočňujú občania určení a podľa pokynov
starostom obce.
(9) Obec Hrkovce určí všeobecne záväzným nariadením podrobnejšiu úpravu používania zástavy obce Hrkovce.
Pečať obce Hrkovce
(1) Pečať obce Hrkovce tvorí erb obce Hrkovce s kruhopisom: „OBEC HRKOVCE“.
Tvar pečate tvorí prílohu č. 3 tohoto štatútu.
Čestné občianstvo, obecné vyznamenania a ceny
a) Čestné občianstvo obce Hrkovce , b) Cena obce Hrkovce ,
c) Cena starostu obce Hrkovce ,
d) Odmeny,
Čestné občianstvo obce Hrkovce
1. Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jej záujmov a šírenie jej dobrého mena vo svete, alebo ktorí obohatili ľudské poznanie vynikajúcimi tvorivými výkonmi môže obecné zastupiteľstvo
udeliť Čestné občianstvo obce Hrkovce .
2. O udelení čestného občianstva rozhoduje obecné zastupiteľstvo spravidla na návrh starostu3/5 väčšinou všetkých poslancov.
3. O udelení čestného občianstva sa vydáva listina, ktorú podpisuje starosta.
4. Slávnostné odovzdanie listiny poctenému sa vykoná spravidla na mimoriadnom
zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Hrkovce .
5. Podrobnosti pre udeľovanie čestného občianstva obce môže obecné zastupiteľstvo upraviť všeobecne záväzným nariadením.
Cena obce Hrkovce
1. Cena obce Hrkovce sa udeľuje za:
- vynikajúce tvorivé výkony a významné výsledky vedeckej, technickej,
umeleckej, publicistickej a verejno-prospešnej činnosti,
- činnosť osôb, ktoré sa významným spôsobom pričinili o hospodársky a
kultúrny rozvoj obce jej propagáciu doma i v zahraničí,
- činnosť osôb pri záchrane ľudských životov a majetku obce a jej občanov.
2. Návrhy na udelenie ceny môžu obecnému zastupiteľstvu predkladať poslanci, starosta, príp. aj občania obce. Návrhy musia byť riadne odôvodnené.
3. Cenu obce Hrkovce tvorí plaketa s erbom obce a finančná odmena. K cene obce sa vydáva
potvrdenie (preukaz) o jej udelení, v ktorom je uvedené meno, adresa, rodné
4. Cenu obce Hrkovce slávnostne odovzdáva laureátom starosta obce.
5. Cena obce Hrkovce sa môže aj opätovne udeliť tým istým osobám, najskôr však po uplynutí troch rokov.
6. Výnimočne sa môže cena udeliť jednotlivcovi i po jeho smrti - in memoriam.
V takomto prípade sa cena odovzdá rodinným príslušníkom pocteného.
Cena starostu obce Hrkovce
1. Cenu starostu obce udeľuje starosta obce vybraným občanom obce za ich úspešnú a záslužnú činnosť v prospech celej obce.
2. Cenu starostu obce Hrkovce tvorí vecný dar v hodnote, ktorú každoročne schváli obecné zastupiteľstvo.
3. Evidencia udelených cien sa vedie v Kronike obce Hrkovce , ktorá má obsahovať mená, hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, príp. iným osobám za aktívnu prácu v orgánoch samosprávy a významný podiel na rozvoji obce.
Kronika obce Hrkovce
1. Kronika obce Hrkovce sa vedie v úradnom jazyku, ručne písanou formou.
2. Zápisy do kroniky sa vykonávajú v ročných intervaloch.
3. Spracovaním zápisov do kroniky je poverený obecný kronikár, ktorého menuje
a odvoláva starosta obce.
4. Text jednotlivých polročných zápisov do kroniky schvaľujú poslanci obecného zastupiteľstva.
1. Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu, alebo inú materiálnu pomoc.
2. Obec organizuje, riadi a vykonáva základné práce v čase nebezpečenstva povodne miestneho významu. V prípade nevyhnutnej potreby vyžaduje pomoc od fyzických a právnických osôb.
3. Obec zabezpečuje evakuácie, dočasné ubytovanie a stravovanie evakuovaného
obyvateľstva, podľa možností ochranu jeho majetku a vypracúva plány záchranných prác.
4. Obec je povinná pomáhať pri likvidácii a odstraňovaní následkov živelnej pohromy a havárií prostredníctvom poverených pracovníkov obce v spolupráci s
ďalšími fyzickými a právnickými osobami a organizáciami štátu.
5. Starosta obce môže uložiť fyzickej a právnickej osobe povinnosť poskytnúť
osobnú alebo vecnú pomoc pri odstraňovaní následkov živelnej pohromy a havárií,
pokiaľ osobitný zákon neustanovuje inak.
6. Fyzická a právnická osoba, ktorá poskytla osobnú alebo vecnú pomoc pri
odstraňovaní následkov živelnej pohromy a havárií, má právo na náhradu účelne vynaložených nákladov. Toto právo môže voči obci uplatniť do 3 mesiacov odo dňa zistenia nákladov, najneskôr však do 2 rokov od ich vzniku, inak uvedené právo zaniká.
1. Štatút obce Hrkovce je základnou a najvyššou právnou normou obce Hrkovce
2.Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
3. Zmeny a doplnky tohto štatútu schvaľuje Obecné zastupiteľstvo v Hrkovciach 3/5 väčšinou všetkých svojich poslancov.
4. Tento štatút obce Hrkovce bol schválený Obecným zastupiteľstvom v Hrkovciach dňa
30.06.2011 uznesením č.14/2011.
5. Dňom účinnosti tohto štatútu obce sa ruší Štatút obce Hrkovce schválený Obecným zastupiteľstvom v Hrkovciach dňa 07.02.2007 uznesením č.3/2007.
6. Tento štatút obce nadobúda účinnosť dňom 30.06.	2011.
V Hrkovciach, 30.06. 2011
Gejza Nagy starosta obce
CMS systém (redakčný) systém WEBY PORTÁL, Mestá v okolí obce: Krupina, Levice, Šahy, Štúrovo, Želiezovce, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 19.07.2019 14:43:15
1928293